**Ministru kabineta rīkojuma** **projekta „Par nedzīvojamās telpas Kr.Valdemāra ielā 4-35, Rēzeknē, nodošanu Vides aizsardzības un reģionālās attīstības ministrijas valdījumā” sākotnējās ietekmes novērtējuma ziņojums (anotācija)**

|  |
| --- |
| **I Tiesību akta projekta izstrādes nepieciešamība** |
| 1.Pamatojums | Ministru kabineta rīkojuma projekts **„Par nedzīvojamās telpas Kr.Valdemāra ielā 4-35, Rēzeknē, nodošanu Vides aizsardzības un reģionālās attīstības ministrijas valdījumā”** (turpmāk – rīkojuma projekts)izstrādāts, pamatojoties uz likuma “Par valsts un pašvaldību dzīvojamo māju privatizāciju” 74.panta sesto daļu, kurā noteikts, ka *privatizācijai netiek nodotas neapdzīvojamās telpas, ja tajās izvietotas valsts un pašvaldību kapitālsabiedrības vai iestādes. Ja pašvaldībai privatizācijai tiek nodota dzīvojamā māja, tās neapdzīvojamās telpas, kurās izvietotas valsts kapitālsabiedrības vai iestādes, saglabājamas valsts īpašumā un ierakstāmas zemesgrāmatā uz valsts vārda*, kā arī saskaņā ar Vides aizsardzības un reģionālās attīstības ministrijas lūgumu par rīkojuma projektā minēto telpu nodošanu Vides aizsardzības un reģionālās attīstības ministrijai valdījumā. |
| 2.Pašreizējā situācija un problēmas , kuru risināšanai tiesību akta projekts izstrādāts, tiesiskā regulējuma mērķis un būtība | Dzīvojamā mājā Krišjāņa Valdemāra ielā 4, Rēzeknē (turpmāk- Dzīvojamā māja), ir nedzīvojamo telpu grupa Nr.602 ar kopējo platību 50.00 m2 un telpām piekrītoša kopīpašuma 500/47429 domājamām daļām no Dzīvojamās mājas un zemesgabala. Nedzīvojamo telpu grupu kopš 1984. gada 20. augusta, pamatojoties uz nomas līgumu ar Rēzeknes vispārējā celtniecības tresta namu pārvaldi, izmanto valsts akciju sabiedrība „Elektroniskie sakari”.1996.gada 1. aprīlī noslēgts nomas līgums ar Rēzeknes valsts celtniecības uzņēmumu, pārtraucot iepriekšējo līgumu.1999.gada 1.jūnijā Dzīvojamā māja ierakstīta Rēzeknes tiesas zemesgrāmatas nodalījumā Nr.1969 uz Latvijas valsts vārda Centrālās dzīvojamo māju privatizācijas komisijas personā, bet 1999.gada 17.augustā ar Centrālās dzīvojamo māju privatizācijas komisijas lēmumu Nr.16-v/m uzsākta Dzīvojamās mājas privatizācija likumā „Par valsts un pašvaldību dzīvojamo māju privatizāciju” (turpmāk – Privatizācijas likums) noteiktajā kārtībā.Saskaņā ar Valsts un pašvaldību dzīvojamo māju privatizācijas informācijas sistēmas datiem 2001.gada 1.jūnijā Dzīvojamās mājas pārvaldīšanas (valdījuma) tiesības nodotas dzīvokļu īpašumu īpašnieku pilnvarotai personai bezpeļņas organizācijai dzīvokļu īpašnieku kooperatīvai sabiedrībai „Vizma 4” , ar kuru 2001. gada 1. augustā noslēgts jauns nomas līgums un attiecīgi anulēts iepriekšējais nomas līgums.Centrālā dzīvojamo māju privatizācijas komisija ar 2003.gada 3.decembra aktu nodeva Rēzeknes pilsētas pašvaldības īpašumā Dzīvojamās mājas neprivatizēto daļu. Nedzīvojamo telpu grupa Nr.602 netika nodota Rēzeknes pilsētas domes īpašumā, līdz ar to tai nebija nekāda tiesiska pamata, 2009. gada 15. decembrī slēgt nomas līgumu Nr.2009/145. Nomas maksa tika veikta līdz 2010. gada decembrim, pēc tam vairs rēķini netika piestādīti. Rēzeknes pilsētas dome atzīst, ka nomas līguma slēgšana bija kļūda, jo īpašums nebija Rēzeknes pašvaldības valdījumā.Pašlaik nav spēkā neviens nomas līgums un valsts akciju sabiedrība „Elektroniskie sakari” noslēgusi tikai līgumus ar komunālo pakalpojumu sniedzējiem.Tādējādi var uzskatīt, ka valsts akciju sabiedrība „Elektroniskie sakari” ir izvietota valstij piederošajās telpās likuma „Par valsts un pašvaldību dzīvojamo māju privatizāciju” 74.panta sestās daļas izpratnē.Atbilstoši Valsts un pašvaldību dzīvojamo māju privatizācijas informācijas sistēmas datiem, pašlaik Dzīvojamā mājā ir vēl neprivatizēti divi īpašumi, tajā skaitā Nedzīvojamo telpu grupa Nr.602 ar kopējo platību 48,00 m2, kuru kopš 1984.gada 20.augusta izmanto valsts akciju sabiedrība „Elektroniskie sakari”.Saskaņā ar Nekustamā īpašuma valsts kadastra informācijas sistēmas reģistru, Nedzīvojamo telpu grupai Nr.602 ir piešķirta adrese - Kr.Valdemāra iela 4 – 35, Rēzeknē, un 2010.gada 16.augustā ir veikta telpu grupas kadastrālā uzmērīšana, aktualizējot datus par kopējo platību no 48,00 m2 uz 50,00 m2. Privatizācijas aģentūra ir sniegusi informāciju, ka no likvidētās Būvniecības, enerģētikas un mājokļu valsts aģentūras nav pārņēmusi nekustamā īpašuma Kr.Valdemāra ielā 4, Rēzeknē neprivatizēto daļu valdījumā un līdz ar to Privatizācijas aģentūras rīcībā nav ar Nekustamā īpašuma privatizāciju saistītu dokumentu, kurus varētu iesniegt.Rīkojuma projekta mērķis ir nekustamo īpašumu , kurā atrodas valsts akciju sabiedrības „Elektroniskie sakari” Rēzeknes reģionālais punkts, normatīvajos aktos noteiktajā kārtībā ierakstīt zemesgrāmatā uz valsts vārda Vides aizsardzības un reģionālās attīstības ministrijas personā, pamatojoties uz likuma “Par valsts un pašvaldību dzīvojamo māju privatizāciju” 74.panta sesto daļu. |
| 3. Projekta izstrādē iesaistītās institūcijas | Vides aizsardzības un reģionālās attīstības ministrija, valsts akciju sabiedrība „Elektroniskie sakari” |
| 4.Cita informācija | Izdevumi, kas saistīti ar īpašuma pārņemšanu, tajā skaitā ierakstīšanu zemesgrāmatā uz valsts vārda Vides aizsardzības un reģionālās attīstības ministrijas personā un turpmāku pārvaldīšanu, tiks segti no valsts akciju sabiedrības „Elektroniskie sakari” līdzekļiem. |

Anotācijas II – VI sadaļas nav attiecināmas.

|  |
| --- |
| **VII Tiesību akta projekta izpildes nodrošināšana un tās ietekme uz institūcijām** |
| 1.Projekta izpildē iesaistītās institūcijas | Vides aizsardzības un reģionālās attīstības ministrija, valsts akciju sabiedrība „Elektroniskie sakari” |
| 2.Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |

Vides aizsardzības un reģionālās attīstības ministrs R.Naudiņš

Vīza:

valsts sekretārs G.Puķītis

22.05.2014 17:07

731

Mārīte Priede

67026915

Marite.Priede@varam.gov.lv